
	1.
	Noteikumu projekts
101.8.  personām, kuras nodarbojas ar radioaktīvu materiālu pārvadāšanu, atbilstoši to pienākumiem operators var noteikt pārbaudi par indivīda uzticamību, tai skaitā, ja tas ir likumīgi atļauts un nepieciešams, pārbaudot sodāmības reģistrus.
	Iebildums
101.8.apakšpunkta redakcija paredz, ka operators var noteikt pārbaudi par indivīda uzticamību, tai skaitā, ja tas ir likumīgi atļauts un nepieciešams, pārbaudot sodāmības reģistrus - vēršama uzmanība, ka informācija par personas sodāmībām tiek glabāta valsts informācijas sistēmā "Sodu reģistrs" (turpmāk - Sodu reģistrs), bet no minētās redakcijas viennozīmīgi nav skaidrs informācijas iegūšanas avots un veids.
Norādām, ka Sodu reģistra likuma 19.pants nosaka to personu loku, kam ir tiesības pieprasīt un saņemt ziņas no Sodu reģistra - personas un iestādes var pieprasīt un saņemt ziņas no Sodu reģistra to darbību regulējošos ārējos normatīvajos aktos noteiktajos gadījumos un apjomā. Savukārt Sodu reģistra likuma 21.panta pirmā daļa paredz, ka Sodu reģistrā iekļautās ziņas sniedz izziņas veidā vai tiešsaistes datu pārraides režīmā, ja tiek identificēts ziņu pieprasītājs.
Ņemot vērā minēto, nepieciešams precizēt 101.8.apakšpunkta redakciju un papildināt projekta anotāciju, norādot ziņu saņemšanas avotu un veidu, kā arī ziņu apjomu.
Piedāvātā redakcija
-
	Sigita Alekse (IeM IC)



